נותר קשה מצבה של רבקה רזאל, הפעוטה בת ה-4 מירושלים שנפצעה בערב יום העצמאות, לאחר שנפלה מגג ביתה בשכונת נחלאות בשעה שצפתה בזיקוקי הדינור. מבית החולים הדסה עין כרם נמסר כי היא עדיין מונשמת ומורדמת במחלקת טיפול נמרץ ילדים.רבקה בת ה-4, בתו של הזמר יונתן רזאל, נפלה לפני שבוע מהסולם המוביל אל מרפסת ביתה בשעה שטיפסה לשם אם אביה, כדי לצפות במופע זיקוקי הדינור המרהיב בשמי ירושלים.
צוות של מד"א שהוזעק אמש למקום ביצע בה פעולות החייאה והעביר אותה לבית החולים, כשמצבה קשה. פרמדיק מד"א שטיפל בילדה, יוסף רפאלי, סיפר לחדשות 2 כי "הילדה וההורים שלה ככל הנראה עלו לראות את הזיקוקים על הסולם. היא מעדה ונפלה מגובה רב מהסולם על הרצפה. מצבה קשה מאד". לאחר המקרה הטרגי התקיימו תפילות לשלומה של רבקה בבית הכנסת "אוהל משה" בירושלים ובבתי כנסת נוספים ברחבי הארץ. משפחתה של הפעוטה מבקשת להמשיך ולהתפלל לשלומה.